Sten Hegeler
Sten Hegeler var en dansk psykolog. Han var (uægteskabelig) søn af Poul Henningsen. Hegeler udgav i 1948 en seksualoplysende bog for børnehavebørn, Hvordan, mor?, som opnåede talrige genoptryk og oversættelser.
Sammen med ægtefællen Inge Hegeler (psykolog og læge, 1927-96) redigerede han i 1960'erne og 1970'erne en meget læst dagbladsbrevkasse om seksuelle spørgsmål. Brevkassen og deres bog Kærlighedens ABZ (1961) blev medvirkende til en friere omtale af seksuallivets forhold, især kvinders orgasme. Sten Hegeler var redaktør af forbrugerbladet Tænk 1973-79.